CELEX: 32017D0449
Language: et
Date: 2017-03-07 00:00:00
Title: Nõukogu otsus (EL) 2017/449, 7. märts 2017, narkootiliste ainete komisjoni 60. istungjärgul Euroopa Liidu nimel võetava seisukoha kohta seoses ainete lisamisega 1961. aasta narkootiliste ainete ühtsesse konventsiooni, mida on muudetud 1972. aasta protokolliga, ning 1971. aasta psühhotroopsete ainete konventsiooni

15.3.2017   
            
            
               ET
            
            
               Euroopa Liidu Teataja
            
            
               L 69/25
            
         NÕUKOGU OTSUS (EL) 2017/449,
   7. märts 2017,
   narkootiliste ainete komisjoni 60. istungjärgul Euroopa Liidu nimel võetava seisukoha kohta seoses ainete lisamisega 1961. aasta narkootiliste ainete ühtsesse konventsiooni, mida on muudetud 1972. aasta protokolliga, ning 1971. aasta psühhotroopsete ainete konventsiooni
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 83 lõiget 1 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühinenud Rahvaste Organisatsiooni (ÜRO) 1961. aasta narkootiliste ainete ühtne konventsioon, mida on muudetud 1972. aasta protokolliga, („narkootiliste ainete konventsioon“) jõustus 8. augustil 1975.
            
         
               (2)
            
            
               Narkootiliste ainete konventsiooni artikli 3 kohaselt võib narkootiliste ainete komisjon otsustada lisada kõnealusele konventsioonile lisatud nimekirjadesse uusi aineid. Narkootiliste ainete komisjon võib nimekirju muuta üksnes vastavalt Maailma Terviseorganisatsiooni (WHO) soovitustele, kuid ta võib ka otsustada WHO soovitatud muudatusi mitte sisse viia.
            
         
               (3)
            
            
               ÜRO 1971. aasta psühhotroopsete ainete konventsioon („psühhotroopsete ainete konventsioon“) jõustus 16. augustil 1976.
            
         
               (4)
            
            
               Psühhotroopsete ainete konventsiooni artikli 2 kohaselt võib narkootiliste ainete komisjon WHO soovitustele tuginedes otsustada lisada kõnealusele konventsioonile lisatud nimekirjadesse uusi aineid või need sealt kustutada. Sellel komisjonil on laialdane kaalutlusõigus arvestada majanduslikke, sotsiaalseid, õiguslikke, halduslikke ja muid tegureid, kuid ta ei või käituda meelevaldselt.
            
         
               (5)
            
            
               Mõlemale konventsioonile lisatud nimekirjade muutmine mõjutab otseselt liidu õiguse kohaldamisala uimastikontrolli valdkonnas. Ainete suhtes, mis on loetletud narkootiliste ainete konventsioonile ning psühhotroopsete ainete konventsioonile lisatud nimekirjades, kohaldatakse raamotsust 2004/757/JSK (1). Ainete suhtes, mis on loetletud narkootiliste ainete konventsioonile ning psühhotroopsete ainete konventsioonile lisatud nimekirjades, ei kohaldata otsust 2005/387/JSK (2). Seega võetakse nendele konventsioonidele lisatud nimekirjade iga muudatus otse üle liidu ühistesse normidesse.
            
         
               (6)
            
            
               Narkootiliste ainete komisjon peaks oma 13.–17. märtsil 2017 Viinis toimuval 60. istungjärgul tegema otsuse kümne uue aine lisamise kohta konventsioonidele lisatud nimekirjadesse.
            
         
               (7)
            
            
               Liit ei ole asjaomaste ÜRO konventsioonide osaline. Liidul on vaatleja staatus narkootiliste ainete komisjonis, kus hääleõigus on praegu 12 liikmesriigil. Seepärast on vaja, et liikmesriigid väljendaksid liidu seisukohta seoses ainete lisamisega narkootiliste ainete konventsiooni ning psühhotroopsete ainete konventsiooni.
            
         
               (8)
            
            
               Narkootiliste ainete komisjoni järgmisel istungjärgul liidu nimel võetav seisukoht puudutab vaid ainete lisamist konventsioonidesse. Küsimused, mis ei puuduta ainete lisamist, ei kuulu käesoleva otsuse reguleerimisalasse ning liikmesriigid käsitlevad neid vajaduse korral narkootiliste ainete komisjoni istungi raames toimuva kooskõlastamise teel. Käesolev otsus ei mõjuta liidu ja liikmesriikide pädevuse piiritlemist muudes konventsioonidega seotud küsimustes.
            
         
               (9)
            
            
               WHO esitas ÜRO peasekretärile 2. detsembril 2016 soovituse lisada kaks uut ainet narkootiliste ainete konventsiooni I nimekirja ning kaheksa uut ainet psühhotroopsete ainete konventsiooni II nimekirja.
            
         
               (10)
            
            
               U-47700 (3,4-dikloro-N-(2-dimetüülamino-tsükloheksüül)-N-metüül-bensamiid) on WHO narkosõltuvuse eksperdikomisjoni („eksperdikomisjon“) hinnangul ühend, mille puhul esineb sarnane kuritarvitamise oht ning millel on sarnased tagajärjed kui sellistel kontrollitud opioididel nagu morfiin ja AH-7921, mis on kantud narkootiliste ainete konventsiooni I nimekirja. U-47700 puhul ei ole registreeritud raviotstarvet ning selle kasutamine on põhjustanud surmajuhtumeid. Leidub piisavalt tõendeid selle kohta, et seda kuritarvitatakse või selle kuritarvitamine on tõenäoline ning et see võib endast kujutada ohtu rahvatervisele ja saada sotsiaalseks probleemiks, mis annab alust kehtestada aine suhtes rahvusvaheline kontroll. Seega soovitab WHO kanda U-47700 narkootiliste ainete konventsiooni I nimekirja.
            
         
               (11)
            
            
               Euroopa Narkootikumide ja Narkomaania Seirekeskus jälgib U-47700-d kui uut psühhoaktiivset ainet kooskõlas otsuse 2005/387/JSK tingimustega. U-47700-d on avastatud 14 liikmesriigis. Seda müüakse turul avalikult. Seda on seostatud tõsiste kõrvalnähtude, sealhulgas surmajuhtumitega ning seda on käsitletud liidu varajase hoiatamise süsteemi saadetud rahvatervisega seotud hoiatuses.
            
         
               (12)
            
            
               Seetõttu peaksid liikmesriigid võtma seisukoha kanda U-47700 narkootiliste ainete konventsiooni I nimekirja.
            
         
               (13)
            
            
               Butüürfentanüül (N-fenüül-N-[1-(2-fenüületüül)-4-piperidinüül]butaanamiid) on eksperdikomisjoni hinnangul ühend, mille puhul esineb sarnane kuritarvitamise oht ning millel on sarnased tagajärjed kui sellistel kontrollitud opioididel nagu morfiin ja fentanüül, mis on kantud narkootiliste ainete konventsiooni I nimekirja. Selle aine saab muuta ka fentanüüliks. Selle puhul ei ole registreeritud raviotstarvet ning selle kasutamine on põhjustanud surmajuhtumeid. Leidub piisavalt tõendeid selle kohta, et seda kuritarvitatakse või selle kuritarvitamine on tõenäoline ning et see võib endast kujutada ohtu rahvatervisele ja saada sotsiaalseks probleemiks, mis annab alust kehtestada aine suhtes rahvusvaheline kontroll. Seepärast soovitab WHO kanda butüürfentanüüli narkootiliste ainete konventsiooni I nimekirja.
            
         
               (14)
            
            
               Euroopa Narkootikumide ja Narkomaania Seirekeskus jälgib butüürfentanüüli kui uut psühhoaktiivset ainet kooskõlas otsuse 2005/387/JSK tingimustega. Butüürfentanüüli on avastatud kuues liikmesriigis. Seda on müüdud turul avalikult. Seda on seostatud tõsiste kõrvalnähtudega, sealhulgas on see tuvastatud vähemalt ühe surmajuhtumiga seoses ning seda on käsitletud liidu varajase hoiatamise süsteemi saadetud rahvatervisega seotud hoiatuses.
            
         
               (15)
            
            
               Seetõttu peaksid liikmesriigid võtma seisukoha kanda butüürfentanüül narkootiliste ainete konventsiooni II nimekirja.
            
         
               (16)
            
            
               4-metüületkatinooni ehk 4-MEC (2-(etüülamino)-1-(4-metüülfenüül) propaan-1-oon) kuritarvitamine kujutab endast eksperdikomisjoni hinnangul suurt ohtu rahvatervisele ja ühiskonnale. 4-MEC raviotstarvet ei ole registreeritud. Eksperdikomisjon tõdes, et 4-MEC-l on sarnane kuritarvitamise oht ning sarnased kahjulikud tagajärjed nagu psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et 4-MEC-d kuritarvitatakse või selle kuritarvitamine on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda 4-MEC psühhotroopsete ainete konventsiooni II nimekirja.
            
         
               (17)
            
            
               Euroopa Narkootikumide ja Narkomaania Seirekeskus jälgib 4-MEC-d kui uut psühhoaktiivset ainet kooskõlas otsuse 2005/387/JSK tingimustega. 4-MEC-d on avastatud 19 liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas surmajuhtumitega.
            
         
               (18)
            
            
               Seetõttu peaksid liikmesriigid võtma seisukoha kanda 4-MEC psühhotroopsete ainete konventsiooni II nimekirja.
            
         
               (19)
            
            
               Etülooni (1-(2H-1,3-bensodioksool-5-üül)-2-(etüülamino)propaan-1-oon) kuritarvitamine kujutab endast eksperdikomisjoni hinnangul suurt ohtu rahvatervisele ja ühiskonnale. Etülooni raviotstarvet ei ole registreeritud. Eksperdikomisjon tõdes, et etüloonil (1-(2H-1,3-bensodioksool-5-üül)-2-(etüülamino)propaan-1-oon) on sarnane kuritarvitamise oht ning sarnased tagajärjed nagu psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et etülooni kuritarvitatakse või selle kuritarvitamine on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda etülooni psühhotroopsete ainete konventsiooni II nimekirja.
            
         
               (20)
            
            
               Euroopa Narkootikumide ja Narkomaania Seirekeskus jälgib etülooni kui uut psühhoaktiivset ainet kooskõlas otsuse 2005/387/JSK tingimustega. Etülooni on avastatud 19 liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas surmajuhtumitega.
            
         
               (21)
            
            
               Seetõttu peaksid liikmesriigid võtma seisukoha kanda etüloon psühhotroopsete ainete konventsiooni II nimekirja.
            
         
               (22)
            
            
               Pentedrooni ehk α-metüülaminovalerofenooni (2-(metüülamino)-1-fenüülpentaan-1-oon) kuritarvitamine kujutab endast eksperdikomisjoni arvates suurt ohtu rahvatervisele ja ühiskonnale. Pentedrooni raviotstarvet ei ole registreeritud. Eksperdikomisjon tõdes, et pentedroonil on sarnane kuritarvitamise oht ning sarnased kahjulikud tagajärjed nagu psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et pentedrooni kuritarvitatakse või selle kuritarvitamine on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda pentedrooni psühhotroopsete ainete konventsiooni II nimekirja.
            
         
               (23)
            
            
               Euroopa Narkootikumide ja Narkomaania Seirekeskus jälgib pentedrooni kui uut psühhoaktiivset ainet kooskõlas otsuse 2005/387/JSK tingimustega. Pentedrooni on avastatud 18 liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas surmajuhtumitega.
            
         
               (24)
            
            
               Seetõttu peaksid liikmesriigid võtma seisukoha kanda pentedroon psühhotroopsete ainete konventsiooni II nimekirja.
            
         
               (25)
            
            
               Etüülfenidaadi ehk EPH (etüül fenüül(piperidiin-2-üül)atseetat) kuritarvitamine kujutab endast eksperdikomisjoni arvates suurt ohtu rahvatervisele ja ühiskonnale. Etüülfenidaadi raviotstarvet ei ole registreeritud. Eksperdikomisjon tõdes, et etüülfenidaadil on sarnane kuritarvitamise oht ning sarnased kahjulikud tagajärjed nagu psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et etüülfenidaati kuritarvitatakse või see on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda etüülfenidaadi psühhotroopsete ainete konventsiooni II nimekirja.
            
         
               (26)
            
            
               Euroopa Narkootikumide ja Narkomaania Seirekeskus jälgib etüülfenidaati kui uut psühhoaktiivset ainet kooskõlas otsuse 2005/387/JSK tingimustega. Etüülfenidaati on avastatud 13 liikmesriigis. Seda on müüdud turul avalikult. Seda on seostatud tõsiste kõrvalnähtude, sealhulgas pehmete kudede nakkuse ja surmajuhtumitega. Süstimisega seotud pehmete kudede nakkust on käsitletud liidu varajase hoiatamise süsteemi saadetud rahvatervisega seotud hoiatuses.
            
         
               (27)
            
            
               Seetõttu peaksid liikmesriigid võtma seisukoha kanda etüülfenidaat psühhotroopsete ainete konventsiooni II nimekirja.
            
         
               (28)
            
            
               MPA ehk metiopropamiini (N-metüül-1-(tiofeen-2-üül)propaan-2-amiin) kuritarvitamine kujutab endast eksperdikomisjoni arvates suurt ohtu rahvatervisele ja ühiskonnale. MPA raviotstarvet ei ole registreeritud. Eksperdikomisjon tõdes, et MPA-l on sarnane kuritarvitamise oht ning sarnased kahjulikud tagajärjed nagu psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et MPA-d kuritarvitatakse või see on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda metiopropamiini psühhotroopsete ainete konventsiooni II nimekirja.
            
         
               (29)
            
            
               Euroopa Narkootikumide ja Narkomaania Seirekeskus jälgib MPA-d kui uut psühhoaktiivset ainet kooskõlas otsuse 2005/387/JSK tingimustega. MPA-d on avastatud 17 liikmesriigis. Seda on müüdud turul avalikult. Seda on seostatud tõsiste kõrvalnähtude, sealhulgas surmajuhtumitega.
            
         
               (30)
            
            
               Seetõttu peaksid liikmesriigid võtma seisukoha kanda metiopropamiin psühhotroopsete ainete konventsiooni II nimekirja.
            
         
               (31)
            
            
               MDMB-CHMICA (metüül N-{[1-(tsükloheksüülmetüül)-1H-indool-3-üül]karbonüül}-3-metüül-L-valinaat) kuritarvitamine kujutab endast eksperdikomisjoni arvates suurt ohtu rahvatervisele ja ühiskonnale. MDMB-CHMICA raviotstarvet ei ole registreeritud. Eksperdikomisjon tõdes, et MDMB-CHMICA-l on sarnane kuritarvitamise oht ning sarnased kahjulikud tagajärjed nagu psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et MDMB-CHMICA-d kuritarvitatakse või see on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda MDMB-CHMICA psühhotroopsete ainete konventsiooni II nimekirja.
            
         
               (32)
            
            
               Euroopa Narkootikumide ja Narkomaania Seirekeskuse poolt otsuse 2005/387/JSK artikli 6 lõigete 2, 3 ja 4 kohaselt läbi viidud riski hindamise ning 28. juulil 2016 komisjonile ja nõukogule esitatud riskihindamisaruande kohaselt kaasneb MDMB-CHMICAga väga suur ägeda mürgistuse oht, kuna selle toime on väga tugev ja nn seaduslikes uimastites esineb seda ühendit väga erinevates kogustes. Kaheksa liikmesriiki on registreerinud kokku 28 surma- ja 25 ägeda mürgistuse juhtumit, mis olid seotud MDMB-CHMICAga. Seetõttu esitas komisjon 31. augustil 2016 ettepanku kehtestada MDMB-CHMICA suhtes üleliidulised kontrollimeetmed.
            
         
               (33)
            
            
               Seetõttu peaksid liikmesriigid võtma seisukoha kanda MDMB-CHMICA psühhotroopsete ainete konventsiooni II nimekirja.
            
         
               (34)
            
            
               5F-APINACA ehk 5F-AKB-48 (N-(adamantaan-1-üül)-1-(5-fluoropentüül)-1H-indasool-3-karboksamiid) kuritarvitamine kujutab endast eksperdikomisjoni arvates suurt ohtu rahvatervisele ja ühiskonnale. 5F-APINACA raviotstarvet ei ole registreeritud. Eksperdikomisjon tõdes, et 5F-APINACA-l on sarnane kuritarvitamise oht ning sarnased kahjulikud tagajärjed nagu psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et 5F-APINACAd kuritarvitatakse või see on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda 5F-APINACA psühhotroopsete ainete konventsiooni II nimekirja.
            
         
               (35)
            
            
               Euroopa Narkootikumide ja Narkomaania Seirekeskus jälgib 5F-APINACA-d kui uut psühhoaktiivset ainet kooskõlas otsuse 2005/387/JSK tingimustega. 5F-APINACAd on avastatud 23 liikmesriigis. Seda on müüdud turul avalikult. Seda on seostatud tõsiste kõrvalnähtude, sealhulgas surmajuhtumitega.
            
         
               (36)
            
            
               Seetõttu peaksid liikmesriigid võtma seisukoha kanda 5F-APINACA psühhotroopsete ainete konventsiooni II nimekirja.
            
         
               (37)
            
            
               XLR-11 ehk [1-(5-fluoropentüül)-1H-indool-3-üül](2,2,3,3-tetrametüültsüklopropüül)metanooni kuritarvitamine kujutab endast eksperdikomisjoni arvates suurt ohtu rahvatervisele ja ühiskonnale. XLR-11 raviotstarvet ei ole registreeritud. Eksperdikomisjon tõdes, et XLR-11-l on sarnane kuritarvitamise oht ning sarnased kahjulikud tagajärjed nagu näiteks psühhotroopsete ainete konventsiooni II nimekirja kantud JWH-018-l ja AM-2201-l. Eksperdikomisjon arvas, et leidub piisavalt tõendeid selle kohta, et XLR-11-d kuritarvitatakse või see on tõenäoline ja et see kujutab endast ohtu rahvatervisele ja on sotsiaalne probleem, mis annab alust kehtestada aine suhtes rahvusvaheline kontroll. Seepärast soovitab WHO kanda XLR-11 psühhotroopsete ainete konventsiooni II nimekirja.
            
         
               (38)
            
            
               Euroopa Narkootikumide ja Narkomaania Seirekeskus jälgib XLR-11-d kui uut psühhoaktiivset ainet kooskõlas otsuse 2005/387/JSK tingimustega. XLR-11-d on avastatud 17 liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas on see tuvastatud vähemalt ühe surmajuhtumiga seoses ning seda on käsitletud liidu varajase hoiatamise süsteemi saadetud rahvatervisega seotud hoiatuses.
            
         
               (39)
            
            
               Seetõttu peaksid liikmesriigid võtma seisukoha kanda XLR-11 psühhotroopsete ainete konventsiooni II nimekirja.
            
         
               (40)
            
            
               Raamotsus 2004/757/JSK ja otsus 2005/387/JSK on Taani jaoks siduvad ning seetõttu osaleb ta käesoleva otsuse vastuvõtmisel ja kohaldamisel.
            
         
               (41)
            
            
               Raamotsus 2004/757/JSK ja otsus 2005/387/JSK on Iirimaa jaoks siduvad ning seetõttu osaleb ta käesoleva otsuse vastuvõtmisel ja kohaldamisel.
            
         
               (42)
            
            
               Raamotsus 2004/757/JSK ja otsus 2005/387/JSK ei ole Ühendkuningriigi jaoks siduvad ning seetõttu ei osale Ühendkuningriik käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille liikmesriigid võtavad liidu nimel 2017. aasta 13.–17. märtsil narkootiliste ainete komisjoni 60. istungjärgul, kui kõnealusel asutusel palutakse võtta vastu otsused ainete lisamise kohta ÜRO 1961. aasta narkootiliste ainete ühtsele konventsioonile (muudetud 1972. aasta protokolliga) ja ÜRO 1971. aasta psühhotroopsete ainete konventsioonile lisatud nimekirjadesse, on kooskõlas käesoleva otsuse lisaga.
   Kõnealust seisukohta väljendavad liikmesriigid, kes on narkootiliste ainete komisjoni liikmed, tegutsedes ühiselt liidu huvides.
   Artikkel 2
   Käesolev otsus on adresseeritud liikmesriikidele kooskõlas aluslepingutega.
   
      Brüssel, 7. märts 2017
      
         
            Nõukogu nimel
         
         
            eesistuja
         
         L. GRECH
      
   
   
      (1)  Nõukogu 25. oktoobri 2004. aasta raamotsus 2004/757/JSK, millega kehtestatakse miinimumeeskirjad ebaseadusliku uimastiäri kuriteokoosseisu ja karistuste kohta (ELT L 335, 11.11.2004, lk 8).
   
      (2)  Nõukogu 10. mai 2005. aasta otsus 2005/387/JSK uusi psühhoaktiivseid aineid käsitleva teabe vahetuse, riski hindamise ja kontrolli kohta (ELT L 127, 20.5.2005. lk 32).
   
      LISA
      Narkootiliste ainete komisjoni liikmeks olevate ja ühiselt liidu huvides tegutsevate liikmesriikide poolt 13.–17. märtsil 2017 narkootiliste ainete komisjoni 60. istungjärgul võetav seisukoht seoses muudatustega teatavate ainete kontrolli ulatuses:
      
                  1)
               
               
                  U-47700 tuleb lisada 1961. aasta narkootiliste ainete ühtse konventsiooni (muudetud 1972. aasta protokolliga) I nimekirja.
               
            
                  2)
               
               
                  Butüürfentanüül tuleb lisada 1961. aasta narkootiliste ainete ühtse konventsiooni (muudetud 1972. aasta protokolliga) I nimekirja.
               
            
                  3)
               
               
                  4-MEC (4-metüületkatinoon) tuleb lisada 1971. aasta psühhotroopsete ainete konventsiooni II nimekirja.
               
            
                  4)
               
               
                  Etüloon tuleb lisada 1971. aasta psühhotroopsete ainete konventsiooni II nimekirja.
               
            
                  5)
               
               
                  Pentedroon (α-metüülaminovalerofenoon) tuleb lisada 1971. aasta psühhotroopsete ainete konventsiooni II nimekirja.
               
            
                  6)
               
               
                  Etüülfenidaat (EPH) tuleb lisada 1971. aasta psühhotroopsete ainete konventsiooni II nimekirja.
               
            
                  7)
               
               
                  MPA (metiopropamiin) tuleb lisada 1971. aasta psühhotroopsete ainete konventsiooni II nimekirja.
               
            
                  8)
               
               
                  MDMB-CHMICA tuleb lisada 1971. aasta psühhotroopsete ainete konventsiooni II nimekirja.
               
            
                  9)
               
               
                  5F-APINACA (5F-AKB48) tuleb lisada 1971. aasta psühhotroopsete ainete konventsiooni II nimekirja.
               
            
                  10)
               
               
                  XLR-11 tuleb lisada 1971. aasta psühhotroopsete ainete konventsiooni II nimekirja.